Den 13. december 2021

**Dagsorden Ældrerådsmøde den 18. januar 2022**

Dato - tidspunkt: 18. januar 2022 fra 09.30 – 12.30

Sted: Møllegården, kursuslokale 1

Afbud:

Referent: Laura

1. **Præsentationsrunde**

Mødet vil blive indledt med en præsentationsrunde og velkomst til både nye medlemmer og gengangere fra sidste periode. Her vil der også være mulighed for, at de medlemmer, der er fortsat fra sidste periode, kan fortælle lidt om deres oplevelser med at have siddet med i Ældrerådet.

*Per agerer mødeleder i den første del af mødet indtil Ældrerådet er konstitueret jf. punkt 2, da han har højest anciennitet i Ældrerådet.*

*Ældrerådet holder en præsentationsrunde.*

*Medlemmerne beslutter at rykke punkt 5 frem. Dette med henblik på at have fået en introduktion til ældreområdet forud for at træffe beslutningen om valg af formand. Det aftales, at slideshowet skal sendes med referatet ud.*

1. **Konstituering af formand og næstformand**

I de nuværende vedtægter for Ældrerådet, skal Ældrerådet jf. §7 konstituere sig i sit første møde med formand og næstformand.

*Ina blev valgt som formand for Ældrerådet.*

*Per blev valgt som næstformand.*

1. **Vedtægter for Ældrerådet**
	1. Lovgrundlag og samarbejde med forvaltningen

Siden 1995 har det været lovbestemt at der skulle vælges ældreråd i alle kommuner. Ældrerådet er et talerør for ældre borgeres indflydelse på den kommunale ældrepleje, og Ældrerådet skal derfor høres vedrørende beslutninger på områder, der vedrører ældrebefolkningen.

Forvaltningen er sekretariat for Ældrerådet, og bidrager til at udarbejde dagsordener, skrive referater, informere om relevante emner og videreformidle afgivne høringssvar. På mødet ønsker forvaltningen af drøfte dagsordensredskabet First Agenda med Ældrerådet.

* 1. Formål og drøftelse omkring revidering af vedtægter og forretningsorden

Vedhæftet dagsordenen finder I de gældende vedtægter for Ældrerådet samt forretningsordenen, hvor der blandt andet fremgår en beskrivelse af Ældrerådets formål. På mødet kan det drøftes, hvorvidt materialet skal revideres.

*Ældrerådet drøfter den nuværende forretningsordning, herunder også muligheden for at revidere den bl.a. i forhold til længden af formandsskabsperioden. Både forretningsorden samt vedtægter skal til revision på næste møde i Ældrerådet.*

1. **Kvalitetsstandarder 2022**

Jævnfør servicelovsbestemmelsen skal byrådet i Skive Kommune mindst én gang årligt udarbejde en kvalitetsstandard for bl.a.:

* personlig pleje og praktisk hjælp, rehabiliteringsforløb samt kommunal genoptræning og vedligeholdelsestræning.

I denne forbindelse er det en fast praksis, at Ældrerådet bliver hørt i forbindelse med revideringen af kvalitetsstandarden. I december 2021 godkendte Udvalget for Ældre Kvalitetsstandard for 2022. På mødet vil medlemmerne af Ældrerådet modtaget et fysisk eksemplar af kvalitetsstandarderne, der er et udtryk for serviceniveauet i Skive Kommune.

*Ældrerådet fik udleveret kvalitetsstandarderne.*

1. **Rigets tilstand ved Lars Olesen**

På mødet vil Lars Olesen give Ældrerådet en introduktion til Ældreområdet og herunder fortælle om følgende:

* 1. Organisationens opbygning
	2. Succeser og udfordringer
	3. Strategiplan for Pleje & Omsorg

Strategiplanen er vedhæftet dagsordenen.

*Lars Olesen præsenterede et oplæg for Ældrerådet omkring initiativerne på ældreområdet de næste fire år.*

1. **Samarbejde med kontaktråd og revidering af deres vedtægter**
	1. Ældrerådets samarbejde med kontaktrådene

For nuværende er forvaltningen i færd med af revidere vedtægterne for kontaktrådene i Skive Kommune. Kontaktrådene fungerer som et samarbejdsorgan mellem beboere/borgere, pårørende og forvaltningen, og har Ældrerådet som sin tætteste samarbejdspartner. På mødet kan det drøftes, hvordan man ser det optimale samarbejde.

* 1. Kommende temadag med kontaktrådsformænd

Der afholdes årligt et møde mellem Ældrerådet og kontaktrådsformænd. I forbindelse med revideringen af vedtægterne for kontaktrådene, vil der planlægges et møde i starten af det nye år. På mødet kan det drøftes, hvilke ønsker Ældrerådet har til temadagen.

*Punktet udgik.*

1. **Høring af Politisk tilsynspolitik 2022-2023**

På udvalgsmødet d. 08.12.21 besluttede Udvalget for Ældre at sende forvaltningens forslag til Politisk tilsynspolitik for 2022-2023 i hørings hos Ældrerådet.

Overordnede har den nye tilsynspolitik et særligt fokus på at føre tilsyn med, at borgerne får den hjælp, som de er visiteret til.

På dagens møde vil Ældrerådet afgive høringssvar.

*Punktet udgik.*

1. **Planlægning af fremtidig møderække**

Forvaltningen foreslår, at Ældrerådet planlægger dem fremtidige møderække på dagens møde.

*Næste møde planlægges mandag d. 07.02 kl. 12:00-15:00.*

*Det blev aftalt, at forvaltningen skal foreslå en mødeplaner til næste møde. Møderne skal med fordel placeres tirsdag og torsdag om formiddagen.*

1. **Eventuelt**

*Det besluttes, at hvert møde i Ældrerådet skal afsluttes med en evalueringsrunde, hvor hvert medlem nævner en ting, der har været godt ved mødet. Har man ikke noget positivt at sige, kan man melde pas.*

*Det aftales, at hvert medlem kan give tilladelse til Laura, såfremt deres telefonnummer, mailadresse og bopæl kan oplyses på hjemmesiden.*

*Det aftales, at Ældrerådet på næste møde skal introduceres for First Agenda med henblik på, at dette bliver brugt som dagsordensredskab fremadrettet.*

*Det aftales, at Lars skal undersøge, om Per kan deltage til frokost til det kommende Ældrerådsmøde til februar*